S-83/2019

Mál þetta, sem var tekið til dóms 29. apríl 2019, höfðaði lögreglustjórinn á höfuðborgarsvæðinu með ákæru 12. febrúar 2019, á hendur K-kk-þgf B-kk-þgf G-kk-þgf, kt. 000000-0000, [...];

,,fyrir umferðalagabrot, með því að hafa kvöldi miðvikudagsins 9. maí 2018, ekið bifreiðinni [...], undir áhrifum ávana- og fíkniefna, óhæfur til að stjórna henni örugglega og sviptur ökurétti (í blóði mældist amfetamín 170 ng/ml og tetrahýdrókannabínól 10 ng/ml) norður Suðurfell í Reykjavík að Asparfelli við [...], þar sem lögregla stöðvaði aksturinn.

Telst brot þetta varða við 1., sbr. 2. mgr., 45. gr. a., og 1. mgr. 48. gr., allt sbr. 1. mgr. 100. gr. umferðarlaga nr. 50, 1987, sbr. 5. gr. laga nr. 66, 2006 og 3. gr. laga nr. 24, 2007.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44, 1993 og 18. gr. laga nr. 66, 2006.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er [...] og á samkvæmt framlögðu sakavottorði að baki sakaferil sem nær aftur til 2007. Við ákvörðun refsingar í máli þessu hefur eftirfarandi áhrif: Með sektargerð lögreglustjóra 24. mars 2011 samþykkti ákærði greiðslu 70.000 króna sektar og að sæta sviptingu ökuréttar í fjóra mánuði fyrir akstur undir áhrifum ávana- og fíkniefna. Ákærði gekkst undir sektargerð lögreglustjóra 29. september 2013 þess efnis að ákærði samþykkti greiðslu 193.000 króna sektar og að sæta ökuréttarsviptingu í tvö ár fyrir akstur án þess að hafa ökuskírteini meðferðis og undir áhrifum ávana- og fíkniefna og fíkniefnalagabrot. Með dómi 21. september 2017 var ákærði sakfelldur fyrir að hafa fimm sinnum ekið bifreið undir áhrifum ávana- og fíkniefna og hraðakstur, og var dæmdur í þriggja mánaða fangelsi og sviptur ökurétti ævilangt.

Samkvæmt framansögðu, og að brotum ákærða virtum, sbr. 77. gr. almennra hegningarlaga nr. 19/1940, þykir refsing ákærða samkvæmt dómvenju réttilega ákveðin 60 daga fangelsi.

Með vísan til 3. mgr. 101. gr. umferðarlaga er ævilöng ökuréttarsvipting ákærða áréttuð.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu alls sakarkostnaðar sem, samkvæmt framlögðu yfirliti sækjanda um slíkan kostnað og með stoð í öðrum framlögðum gögnum, nemur samtals 134.355 krónum. Þá greiði ákærði þóknun skipaðs verjanda síns, J-kk-ef F-kk-ef G-kk-ef lögmanns, sem þykir hæfilega ákveðin 126.480 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, K-kk-nf B-kk-nf G-kk-nf, sæti fangelsi í 60 daga.

Ákærði er sviptur ökurétti ævilangt.

Ákærði greiði 260.835 krónur í sakarkostnað, þar með talda þóknun skipaðs verjanda síns, J-kk-ef F-kk-ef G-kk-ef lögmanns, 126.480 krónur að virðisaukaskatti meðtöldum.

M-kvk-nf H-kvk-nf H-kvk-nf